Tallinna linna tellimusel on K-Projekt Aktsiaselts koostanud 16. oktoobril 2007 Ülemiste liiklussõlme ehitamise ja Peterburi tee rekonstrueerimise eelprojekti, mis kiideti heaks  Tallinna Linnavalitsuse 14. mai 2008 korraldusega nr 866‑k ning Ülemiste liiklussõlme rekonstrueerimise projekti (edaspidi teeprojekt), mis kiideti heaks Tallinna Linnavalitsuse 21. aprilli 2010 korraldusega nr 601‑k. Teeprojektiga on võimalik tutvuda Tallinna Kommunaalametis (Mündi tn 2, 15197 Tallinn). Teeprojekti kohaselt ehitatakse Ülemiste liiklussõlme koosseisus Peterburi tee ja Tartu mnt kahetasandiline ristmik, Peterburi tee ja Järvevana tee ühendustee, tunnel raudtee alla, ristmik Filtri teega ning peale- ja mahasõidud koos vajalike tehnovõrkudega.